Ασπροχώρι Αττικής

Για οικισμούς με την παλιά ονομασία Μπούγα, δείτε: Μπούγα

Το Ασπροχώρι (πρώην Μπούγα) είναι μικρός οικισμός της τοπικής κοινότητας Αυλώνα, του δήμου Ωρωπού στην Ανατολική Αττική. Είναι κτισμένο νοτιοδυτικά του Ωρωπού σε υψόμετρο 220 μέτρων. Σύμφωνα με την απογραφή του 2011 ο πληθυσμός του χωριού ανέρχεται στους 151 κατοίκους. Το χωριό ονομαζόταν Μπούγα μέχρι το 1927, οπότε μετονομάστηκε σε ΑσπροχώριΠανδέκτης, μετονομασίες των οικισμών της Ελλάδας.

 Ιστορικά στοιχεία 
Με την ίδρυση του σύγχρονου ελληνικού κράτους υπήχθη στην επαρχία Αττικής και λίγα χρόνια αργότερα αποτέλεσε μέρος του δήμου Περαίας (με έδρα τον Ωρωπό). Στην απογραφή του 1844 είχε πληθυσμό 71 κατοίκωνΙ. Δ. Σταματάκη, Πίναξ χωρογραφικός της Ελλάδος περιέχων τα Ονόματα, τας Αποστάσεις και τον Πληθυσμόν των Δήμων, Πόλεων Κωμοπόλεων και Χωρίων, Εκ του Τυπογραφείου Γ. Βλασσαρίδου, Εν Αθήναις, 1846, σ. 2. και λίγα χρόνια αργότερα, το 1853, αναφέρεται στον πρώτο τόμο των «Ελληνικών» του λόγιου Ιάκωβου Ρίζου Ραγκαβή ως μικρό αγροτικό χωριό 62 κατοίκων που βρισκόταν κοντά σε δασική περιοχήΙακώβου Ρ. Ραγκαβή, Τα Ελληνικά, Εν Αθήναις 1853, τόμος πρώτος, σ. 297.. Αργότερα προσαρτήθηκε στο δήμο Ωρωπίων ενώ κατά την απογραφή του 1879 καταγράφηκαν στον οικισμό 88 κάτοικοι (47 γυναίκες και 41 άνδρες)Υπουργείο Εσωτερικών, Στατιστική της Ελλάδος, Πληθυσμός 1879, Εν Αθήναις 1881, Γ΄μέρος, σ. 5.. Τα επόμενα χρόνια το χωριό ήταν διοικητικά συνδεδεμένο με τον γειτονικό Αυλώνα ως μέρος της κοινότητας ΑυλώναςΔήμος Αυλώνος Διοικητικές μεταβολές ΟΤΑ, δήμος ΑυλώνοςΣύγχρονος Εγκυκλοπαιδεία Ελευθερουδάκη, τόμος 21, σ. 298. και στις 20 Αυγούστου του 1927 μετονομάστηκε με ΦΕΚ σε Ασπροχώρι. Από το 1997 ως το 2010 ανήκε στον δήμο Αυλώνος ενώ από το 2011, μετά τις αλλαγές του σχεδίου Καλλικράτης, υπάγεται στον δήμο Ωρωπού.

 Απογραφές πληθυσμού 
Απογραφή18441879192819401951196119711981199120012011Πληθυσμός7188217Μιχαήλ Σταματελάτος, Φωτεινή Βάμβα-Σταματελάτου, Γεωγραφικό Λεξικό της Ελλάδας, ΤΑ ΝΕΑ, 2012, Α' τόμος, σ. 109.14413296999195128Απογραφή 2001151

 Παραπομπές 

Κατηγορία:Χωριά της περιφερειακής ενότητας Ανατολικής Αττικής